1264.

Godina **1264** (**[[Rimske brojke|MCCLXIV]]**) bila je prijestupna godina koja počinje u utorak u julijanskom kalendaru (1. januar/siječnja).

## Događaji
### Januar/Siječanj &ndash; Mart/Ožujak
* 23. 1. - Amijenska miza (sporazum): francuski kralj Luj IX presuđuje u korist engleskog kralja Henryja III u njegovom sporu sa baronima, tj. da je oslobođen obaveza prema Oxfordskim odredbama iz 1258. Drugi baronski rat počinje skoro odmah.
* početkom godine? - Nakon što je ubijen litvanski vladar Mindaugas, zavladao je njegov sin Vaišelga, ranije pravoslavni monah (do 1267), uz pomoć zeta Švarna Daniloviča, galičkog princa.
* 16. 2. - Obizzo II d'Este je proglašen za doživotnog vladara Ferrare.

### April/Travanj &ndash; Jun/Lipanj
* proleće? - Bitka kod Makriplagija: Vizantinci su potučeni od ahajskog kneza na Peloponezu.
** Vizantijski car Mihajlo VIII Paleolog je išao ove godine protiv epirskog vladara Mihajla II, koji je napao Makedoniju. Ali, epirski vladar je zatražio mir, pristaje uzeti carevu nećaku Anu Kantakuzenu za ženu.
* proleće-leto? - Mladi ugarski kralj, erdeljski knez Stjepan oteo je neke posjede od članova obitelji - mir je obnovljen uz posredovanje pape.
* april - jun - U Donjoj Andaluziji počinje Mudeharski ustanak (*Mudéjar*), muslimana protiv kastiljske vlasti. Imaju podršku Emirata Granada, zatim i dobrovoljaca iz Afrike.

* 14. 5. - Drugi baronski rat, Bitka kod Lewesa u Sussexu: kralj Henry III od Engleske je poražen i zarobljen, Simon de Montfort, 6. erl od Leicestera postaje "neokrunjeni kralj".
** Montfort nakon ovoga objavljuje poništenje dugova Jevrejima; oni su prošlog meseca bili izloženi masakrima i pljački od strane njegovih pristalica.

* 18. 6. - Prvi poznati sastanak Parlamenta Irske (prelati i magnati, prvi izabrani predstavnici 1297).

### Jul/Srpanj &ndash; Septembar/Rujan
* 8. 8. - Muslimanski pobunjenici su zauzeli alkasar Jerez de la Frontere. Slede Lebrija, Arcos, Medina-Sidonia, Murcia, Galera, Sanlúcar de Barrameda itd.
* 11. 8. - Papa Urban IV je bulom *Transiturus* ustanovio svetkovinu Tijelovo (*Dies Sanctissimi Corporis et Sanguinis Domini Iesu Christi*, skr. *Corpus Christi*).
* 14. 8. - Rat svetog Save/Sabe, Bitka kod Sasena: đenovska flota je kod otoka Sazan, blizu Valone, potopila ili zarobila skoro sav mletački trgovački konvoj. Odoleo je veliki brod *[[Roccafortis]]*, koji je otplovio u Dubrovnik.
* 21. 8.? - Završen je Toluidski građanski rat: Ariq Böke se predao bratu Kublaju u Xanaduu. 
* avgust/septembar - Najveći sjaj komete C/1264 N1. Posmatrana je u Evropi, gde su njenu pojavu povezali sa bolešću pape Urbana, i u Kini.

* 2. 9. - Mletački komandant Barozzi, koji je u zabludi tražio đenovsku flotu, stigao je u Tir: tu je zarobio jedan đenovski trgovački brod i nekoliko dana opsedao grad, dok nije dobio vest o porazu kod Sasena.
* 8. 9. - Kališki statut: velikopoljski vojvoda Boleslav Pobožni daje neka prava Jevrejima.
* < 12. 9. - Japan Kamakura perioda: oboleli Hōjō Nagatoki, regent šoguna, realni vladar zemlje, abdicirao u korist strica Hōjō Masamure (do 1268).

### Oktobar/Listopad &ndash; Decembar/Prosinac
* 2. 10. - Papa Urban IV je umro u Perugi. Naslednik, kardinal Gui Foucois izabran je sledećeg februara pod imenom Klement IV (vl. 1265-68). Kardinal je ove godine dogovarao intervenciju Karla Anžujskog na jugu Italije (1266).
* 5. 10. - Mlađi sin ugarskog kralja Bele, slavonski herceg Bela, ženi se blizu Beča, tada teritoriji češkog kralja Otokara, Kunigundom od Askanije, brandenburškom kneginjom (prisutan je i kralj Uroš). Herceg Bela je sa suprugom otišao u Knin. Kralj se na venčanju konfrontirao sa starijim sinom Stefanom, što vodi ratu.
* 3. ili 9. 10. - Kastiljanci su nakon opsade povratili Jerez de la Frontera. Povratli su još neka mesta - muslimani su proterani.

* 16. 11. - Umro je Lizong, car dinastije Sung na jugu Kine; nasleđuje ga nećak i usvojenik Zhao Qi, car Duzong (do 1274). Vladavina mu je ispunjena pobunama, ratom i korupcijom, upravu je uglavnom prepustio kancelaru Jia Sidaou
* 30. 11. - Mongolske invazije Sahalina: Mongoli su napali Ainue, u ime Nivhga (Ainui svejedno dogodine opet napadaju Nivhge).

* decembar - Izbija građanski rat u Ugarskoj između kralja Bele i sina Stefana (do proleća).
* krajem godine - Vojska kralja Bele započinje opsadu zamka Feketehalom (dan. Codlea u centr. Rumuniji), u kome su Stefan i nekih 40 njegovih pristalica.

### Kroz godinu
* Prvi put se spominje Prelog u Međimurju.
* Domentijan je na Spasovoj Vodi, u brdima iznad Hilandara, napisao Žitije svetog Simeona, po nalogu kralja Uroša.
* Vizantijski car Mihajlo VIII proteruje Đenovljane iz Carigrada, nakon što je otkrivena zavera sa sicilijanskim kraljem Manfredom.
* Osnovan je Merton College, Oxford.
* Nakon 17 godina je okončan Rat za tiringijsko nasleđe: stvorena je  Landgrofovija Hesen za Henrika I Dete (ima već 20 godina), dok Henrik III od Meissena dobija ostatak Tiringijske landgrofovije.
* Umro je Danilo Galički, kralj Rutenije, nasleđuje ga sin Lav I (do 1301). 
* Umrla je Izabela Kiparska, regentkinja jerusalimskog kraljevstva, na njeno mesto je izabran njen sin Hugo III (od 1267. kralj Kipra, od 1268. ima titulu kralja Jerusalima, do 1284).
* Ugasila se obitelj Kyburg: nakon nećaka Hartmanna V prošle godine, umro je i Hartmann IV, tako da Rudolf Habsburg preuzima cijelu Grofoviju Kyburg, na sjeveroistoku današnje Švicarske.
*  Umro je Vincent iz Beauvaisa, dominikanac, enciklopedist, sastavljač zbirke *[[Speculum Maius]]*.

## Rođenja

*

## Smrti

* 12. 9. - Hōjō Nagatoki, regent japanskog šoguna (* 1230)
* 2. 10. - Urban IV, papa (* ca. 1195)
* 11. 11. - Farinata degli Uberti, gibelinski političar u Firenci (* 1212)
* 16. 11. - Lizong, car kineske dinastije Sung (* 1205)
* Danilo Galički, kralj (* 1201)
* Andrej Jaroslavič, knez Suzdalja (* ca. 1222)
* Izabela Kiparska, regentkinja jerusalimskog kraljevstva 
*  Vincent iz Beauvaisa, dominikanac, enciklopedist 

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)